Enoch Thulin

Enoch Thulin oli ruotsalainen lentämisen ja lentokoneenrakennuksen pioneeri.

Enoch Thulin syntyi vuonna 1881. Hän opiskeli lentotekniikkaa 1908–1912 Ranskassa ja hankki siellä lentolupakirjan vuonna 1913. Hän väitteli tohtoriksi vuonna 1912 aiheenaan "Om luftmotståndet mot plana ytor", joka nimensä mukaan koski aerodynamiikkaa.

Thulin teki ennätyslentoja, esimerkiksi toukokuussa 1914 hän lensi Malmöstä Tukholmaan ajassa 4 h 17 min, joka oli Skandinavian ennätys.

Thulin on tehtaansa ja lentokoulunsa vuoksi Ruotsin ilmailun aloittamisessa merkittävin hahmo. Vuonna 1914 hän perusti Enoch Thulins Aeroplanfabrik -tehtaan Landskronaan. Siellä hän valmisti lisenssillä ranskalaisia Morane-Saulnier-lentokoneita. Näitä koneita toimitettiin maaliskuussa 1918 Suomeen, ja niistä tuli Suomen ilmavoimien ensimmäiset lentokoneet.

Hän kuoli vuonna 1919 lento-onnettomuudessa.

Julkaisuja
 Enoch Thulin, Ivar Malmer : ”Flygmaskinen”, 1916
 Enoch Thulin: ”Flygmotorn”, 1916

Luokka:Ruotsalaiset lentäjät
Luokka:Lento-onnettomuudessa kuolleet
Luokka:Vuonna 1919 kuolleet
Luokka:Vuonna 1881 syntyneet